গ্রহণের সময় কেন খাবার খেতে নেই? বৈজ্ঞানিক যুক্তি কী?

ওয়েব ডেস্ক: প্রতিবার সূর্য বা চন্দ্রগ্রহণের সময় সকলের মনেই একটি প্রশ্ন ঘুরপাক খায় । গ্রহণে কেন খাবার মুখে তোলা উচিত নয়? শতাব্দীর পর শতাব্দী ধরে মা ঠাকুমারা সংস্কৃতি মেনে গ্রহণের সময় রান্না বান্না করতে এবং খাবার খেতে নিষেধ করে আসছেন। এছাড়াও আরও একাধিক নিয়ম রয়েছে। খাবার রেখে দিলে তা পরে খাওয়া বা একান্ত খেলেও তার উপর তুলসি পাতা দিয়ে রাখা সহ একাধিক নিষেধাজ্ঞা জারি রয়েছে। যদিও, আধুনিক সমাজ এই নিয়ম মেনে চলতে নারাজ। তাদের মতে, খাবারে কোনও ক্ষতি হয় না গ্রহণের সময়। সংস্কৃতি ও ধার্মিক বিশ্বাস থেকেই এই নিয়ম যুগ যুগ ধরে হয়ে আসছে। তবে বৈজ্ঞনিক যুক্তি কী ?

রবিবার (আজ) পূর্ণগ্রাস চন্দ্রগ্রহণ। তাই আজও এই বিতর্ক দানা বেঁধেছে। প্রশ্ন উঠছে, কেন গ্রহণ শুরুর আগেই খাবার খেয়ে নেওয়া দরকার। ধার্মিক ব্যক্তিদের কাছে এই বিষয়টি কতটা তাৎপর্যপূর্ণ? ধার্মিকভাবে বিশ্বাস করা হয়, অনেক বাড়িতে সূতক কাল শুরুর আগেই খাবার খেয়ে ফেলার পরামর্শ দেওয়া হয়। এি সূতক কাল শুরু হয় চন্দ্রগ্রহণের ৯ ঘণ্টা আগে। এই সূতক কাল সময়টিকে অপবিত্র বলা হয়। ফলে এই সময় রান্না করা বা খাবার খাওয়া অশুভ মনে করা হয়। যতক্ষণ না চন্দ্রগ্রহণ শেষ হচ্ছে, খাবারে তুলসি পাতা দেওয়া থাকে। আবার ধর্মীয় পুঁথি অনুসারে, মহাজাগতিক শক্তি যখন অসন্তুষ্ট থাকে তখনই গ্রহণ হয়। এই সময়ে খাবার খাওয়া শরীরের ক্ষতির সমান। সেকারণেই অধিকাংশ ধর্মবিশ্বাসী মানুষ চন্দ্রগ্রহণের দিন উপোস করেন কিংবা নুন্যতম খাবারটুকু খান। এই সময়টা পুরোহিত এবং জ্যোতিষীরা ধ্যান, যপ করার পরামর্শ দেন।

আরও পড়ুন: আজ রাতেই বিরল চন্দ্রগ্রহণ! কখন রক্তবর্ণ চাঁদ উঠবে আকাশে?

অন্যদিকে বৈজ্ঞানিরা দাবি করছেন, গ্রহণের সময়ে খাবারে কোনও প্রভাব পড়ে না। গ্রহণের সময় খাবার না খাওয়া সম্পূর্ণ ধর্মীয় বিশ্বাসের উপর ভিত্তি করে তৈরি হওয়া একটি ধারণা। তবে অনেক বিশেষজ্ঞরা মনে করেন, চন্দ্রগ্রহণের সময় অনেক রাত করে খাবার খেলে হজমের সমস্যা হতে পারে। সে কারণেই সম্ভবত ধর্মীয় বিশ্বাসের সঙ্গে বৈজ্ঞানিক এই যুক্তি।

অনেকে মনে করেন, গর্ভবতীদের অতিরিক্ত সতর্ক থাকতে বলা হয়, গ্রহণের সময়। তাদের ঘর থেকে বেরতে নিযেধ করা হয়ে থাকে। ধারাল কোনও জিনিস ব্যবহার করতেও বারণ করা হয়। যতক্ষণ না গ্রহণ শেষ হচ্ছে, ততক্ষণ পর্যন্ত অন্ত:সত্ত্বাদের না খেয়ে থাকারও পরামর্শ দেওয়া হয়। যুগ যুগ ধরে ধর্মীয় বিশ্বাস ও ঐতিহ্য হিসেবে পালন করা হয় এই রীতিগুলো। জ্যোতিষীরা বলেন, চন্দ্রগ্রহন শুরুর আগে খাওয়াদাওয়া সেরে ফেলা উচিত। ধর্মীয় বিশ্বাসের সঙ্গে নিজেকে একাত্ম করে ফেলতে এই পরামর্শ মেনে চলা উচিত। এমন মহাজাগতিক ঘটনার সময়ে স্নান করা, পুজো দেওয়ার মত পবিত্র কাজ করাও উচিত নয়।